LIETUVOS RESPUBLIKOS APLINKOS MINISTRO

Į S A K Y M A S

**DĖL APLINKOS MINISTRO 2001 M. GRUODŽIO 21 D. ĮSAKYMO Nr. 625 „DĖL BATERIJŲ IR AKUMULIATORIŲ BEI BATERIJŲ IR AKUMULIATORIŲ ATLIEKŲ TVARKYMO TAISYKLIŲ PATVIRTINIMO“ PAKEITIMO**

2012 m. liepos 18 d. Nr. D1-613

Vilnius

1. Pakeičiu Baterijų ir akumuliatorių bei baterijų ir akumuliatorių atliekų tvarkymo taisykles, patvirtintas Lietuvos Respublikos aplinkos ministro 2001 m. gruodžio 21 d. įsakymu Nr. 625 „Dėl baterijų ir akumuliatorių bei baterijų ir akumuliatorių atliekų tvarkymo taisyklių patvirtinimo“ (Žin., 2002, Nr. [1-12](https://www.e-tar.lt/portal/lt/legalAct/TAR.62382E378D38); 2008, Nr. [86-3439](https://www.e-tar.lt/portal/lt/legalAct/TAR.4146DB314867)):

1.1. išdėstau 10 punktą taip:

„10. Baterijų ir akumuliatorių gamintojai ir (ar) importuotojai privalo šviesti ir informuoti visuomenę baterijų ir akumuliatorių atliekų tvarkymo klausimais Lietuvos Respublikos aplinkos ministro nustatyta tvarka, patvirtinta Lietuvos Respublikos aplinkos ministro 2012 m. birželio 28 d. įsakymu Nr. D1-554 „Dėl reikalavimų visuomenės švietimui ir informavimui atliekų, kurioms taikomas gamintojo atsakomybės principas, tvarkymo klausimais tvarkos aprašo patvirtinimo“ (Žin., 2012, Nr. [80-4206](https://www.e-tar.lt/portal/lt/legalAct/TAR.2E9A98D572BC)).“;

1.2. įrašau 13 punkte prieš žodį „nešiojamųjų“ žodžius „Visi rinkoje dalyvaujantys“;

1.3. papildau šiuo 151 punktu:

„151. Vykdydami 13 punkte nustatytą reikalavimą, nešiojamųjų baterijų ir akumuliatorių gamintojai ir importuotojai privalo organizuoti ir finansuoti nešiojamųjų baterijų ir akumuliatorių atliekų surinkimą iš tokių baterijų ir akumuliatorių platinimo vietų ir surinktų nešiojamųjų baterijų ir akumuliatorių atliekų perdavimą tokias atliekas turintiems teisę tvarkyti atliekų tvarkytojams.“;

1.4. papildau šiuo 221 punktu:

„221. Atliekų turėtojas privalo atskirti baterijų ir akumuliatorių atliekas nuo kitų atliekų ir pristatyti jas į tokių atliekų priėmimo vietą ar perduoti tokias atliekas turinčiam teisę tvarkyti atliekų tvarkytojui.“;

1.5. išdėstau 26 punktą taip:

„26. Baterijų ir akumuliatorių atliekoms surinkti skirtos talpyklos šių Taisyklių 14 ir 17 punktuose nurodytose vietose statomos be teisės aktų nustatyta tvarka išduoto leidimo tuo atveju, jei jos ištuštinamos ne rečiau kaip kartą per šešis mėnesius.“;

1.6. papildau šiuo 261 punktu:

„261. Baterijas ir akumuliatorius savoms reikmėms naudojantys gamintojai ir (ar) importuotojai privalo savoms reikmėms naudotų baterijų ir akumuliatorių atliekas tvarkyti patys arba perduoti šias atliekas tokių atliekų tvarkytojui.“

2. Nustatau, kad šio įsakymo 1.4 ir 1.6 punktai įsigalioja nuo 2013 m. sausio 1 d.

Aplinkos ministras Gediminas Kazlauskas